text: Villy Søvndals kæreste køber halvdelen af hans hus.
  23 september 2011 kl. 09.30
  Villy Søvndals 42-årige kæreste er nu blevet medejer af hans hus i Sdr. Bjert ved Kolding.
  Villy Søvndal har boet sammen med sin 17 år yngre kæreste siden juni.
  Hun køber hun halvdelen af huset, skriver Ekstra Bladet.
  Villy Søvndal har siden 2008 ejet halvdelen af huset i Sdr. Bjert.
  Hans ekskone Laila Rifbjerg ejede den anden del - som altså kæresten nu har købt.
  Søvndal blev gift første gang med Laila Rifbjerg i 1989. Sammen fik de tre børn.
  De blev skilt, hvorefter Villy Søvndal blev kæreste med partifællen Pernille Frahm.
  Det stoppede i 2007, da Søvndal og Rifbjerg på ny fandt sammen, skriver Ekstra Bladet.
  De giftede sig igen i juni 2008, men efter godt to år opgav de også deres andet ægteskab.
  